Námskeiðið er ætlað konum sem vilja takast á við hvers kyns áskoranir með skapandi aðferðum . Hetjuferðin ( The Hero´s Journey ) er spegluð í hinni þekktu tólfspora bataaðferð sem notuð er af fjölmörgum samtökum . Unnið er með batann á skapandi hátt með aðferðum ritlistar , myndlistar , tónlistar , leiklistar , goðsagna og hugleiðslu . Í stuttu máli fjallar hetjuferðin um hetju sem lendir í ævintýrum sem umbreyta henni . Hafðu í huga þegar þú lest eftirfarandi lýsingu að umrædd hetja gæti verið söguhetjan í þínu eigin lífi : Hetjan er stödd í venjulega lífi sínu í landi hins þekkta . Þar mæta henni ögranir og hindranir og á vegi hennar verður fólk og fyrirbæri sem ýmist reyna að hjálpa henni eða hindra . Hetjan tekst á við verkefnin sem stundum eru svo krefjandi að hetjan fellur niður í hyldýpi og deyr þar táknrænum dauða . En eftir slíka eldskírn lifnar hún aftur og ferðalag hennar tilbaka til fyrri heimkynna hefst . Það ræðst af vilja hópsins hversu hratt er farið yfir . Unnið með ofangreindum aðferðum að því að skapa hetjuna , kynnast henni í sínu þekkta umhverfi og hjálpa henni að heyra kall til breytinga . Björg Árnadóttir hefur á undanförnum árum kynnt sér hetjuferðina Evrópuverkefninu HIT – heroes of inclusion and transformation ( 2017 - 2019 ) en verkefnið var nýlega valið til kynningar á úrvalsverkefnum á sviði fullorðinsfræðslu . Hún er þegar farin að nota aðferðina í kennslu sinni , annars vegar í ritlistarkennslu þar sem hún notar hetjuferðina til að hjálpa höfundum við uppbyggingu skáldverka sinna og hins vegar á námskeiðum sem snúast um sköpun og sjálfskoðun í batavinnu ; Bataferð hetjunnar . Björg þekkir tólfspora starf mjög vel . Skrollaðu alla leið niður til að finna skráningarformið en athugaðu að sætið er ekki tryggt fyrr en greitt hefur verið námskeiðsgjald að upphæð 35.000 kr . Greiðið á bankareikning Stílvopnsins : 0133-26-580815 , kt. 580815-1380